Diari Oficial de la Generalitat Valenciana


Sumari del DOGV 1059, del 08-05-1989 (1989/813824)

RESOLUCIÓ de 14 d'abril de 1989, de la Direcció General de Joventut, per la qual es convoca la Campanya de Temps Lliure Juvenil per a 1989, en la modalitat d'oferta oberta.
----------------------------------------------------------------------------------------------------------------------------------------------------------------------------

### Dades del document

Número de DOGV
:   1059

Data del DOGV
:   08-05-1989

Secció del DOGV
:   ALTRES DISPOSICIONS

Número del document
:   1989/813824


Data del document
:   14-04-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 14 d'abril de 1989, de la Direcció General de Joventut, per la qual es convoca la Campanya de Temps Lliure Juvenil per a 1989, en la modalitat d'oferta oberta.  
La Conselleria de Cultura, Educació i Ciència realitza tots els estius activitats juvenils que tenen com objectius fonamentals el gaudi d'un temps lliure de vacances, en un març de convivència que possibilita la creació de noves amistats i l'auto- organització del temps lliure propi i col·lectiu.  
Igualment, els centres de vacances potencien el sentit convivencial i educatiu de cada una de les activitats que es realitzen, alhora que afavoreix la participació activa en la gestió de les activitats i la resolució dels conflictes de la vida col·lectiva.  
Per tot això, i en virtut de l'article 19 del Decret 95/1987, de 17 d'agost, del Consell de la Generalitat Valenciana, que atribueix a la Direcció General de Joventut la funció de promoure activitats de temps lliure i de caràcter sòcio- cultural dirigides a la joventut, aquesta ha resolt:  
Article únic  
Convocar la Campanya de Temps Lliure Juvenil per a 1989, en la modalitat d'oferta oberta, que es regirà per les bases que figuren a l'Annex d'aquesta resolució.  
DISPOSICIO FINAL  
Aquesta resolució entrarà en vigor l?endemà de ser publicada al Diari Oficial de la Generalitat Valenciana.  
València, 14 d'abril de 1989. - El Director General de Joventut: Enrique Soriano Hernández.  
ANNEX  
Bases de la Campanya de Temps Lliure Juvenil per a 1989, en la modalitat de oferta oberta.  
1. Participants  
Podran sol·licitar la inscripció tots els joves, de 8 a 17  
 anys d'edat, que residesquen a la Comunitat Valenciana.  
2. Tipus  
La Campanya de Temps Lliure Juvenil. en la modalitat d'oferta oberta, s'estructura en dos tipus:  
a) Centres de Vacances: per a participants de 8 a 14 anys.  
b) Vacances Joves: per a participants de 15 a 17 anys.  
3. Quotes  
Cada participant haurà d'ingressar en el termini de 48 hores, des de que efectue la sol·licitud la quantitat que li siga indicada en realitzar la inscripció i que estara compresa entre les 10.000 i 18.000 pessetes, en funció del tipus d'instal·lació i activitat triat. L?ingrés es realitzarà en el compte corrent destinat a l?efecte.  
4. Inscripcions  
4.1. Les inscripcions es formalitzaran a partir del 15 de maig en imprès normalitzat que serà facilitat pels Serveis Territorial de Cultura i Educació.  
4.2. Cada persona podrà presentar un màxim de dos sol·licituds, a més de la pròpia.  
4.3. Dins de les 48 hores següents a la inscripció i adjudicació de la plaça haurà de ser presentada la documentació següent als Serveis Territorials de Cultura i Educació.  
a,) El justificant de l?ingrés de la quota corresponent.  
b) La fitxa mèdico- sanitària correctament emplenada. El model de fitxa mèdico- sanitària serà facilitat pels Serveis Territorials en el moment de la inscripció.  
c) Fotocòpia de la cartilla de la Seguretat Social o similar que cobresca les despeses de qualsevol malaltia que puga sobrevenir en el curs de l'activitat.  
En el cas que les activitats es realitzen a l?estranger, caldrà adjuntar, també, el «Formulari E-111» correctament emplenat o document similar que permeta d'obtenir assistència sanitària de caràcter urgent als Estats membres de la Comunitat Econòmica Europea.  
d) Declaració jurada del pare/mare o tutor/a en el sentit que el jove participant sap nadar correctament, en el cas que en l'activitat elegida es realitzen pràctiques de vela o activitats nàutiques.  
e) Fotocòpia del DNI o Llibre de Família.  
5. Obligacions dels participants.  
Els participants estaran obligats a aportar el material i l?equip exigit per a la pràctica de l'activitat elegida. En la modalitat de campaments hauran d?aportar, també, els utensilis de menjar necessaris per a l?ús personal.  
6. Modificació del programa  
La Direcció General de Joventut es reserva el dret de modificar el programa de les activitats, així com suspendre'n alguna quan raons de qualsevol índole n'impedesquen el desplegament normal.